**Приложение № 5**

към чл. 4, ал. 1, (Ново – ДВ, бр. 12 от 2016 г., в сила от 12.02.2016 г.)

**ДО**

**ДИРЕКТОРА НА РИОСВ Пловдив**

**У В Е Д О М Л Е Н И Е**

за инвестиционно предложение

от

**Н. МИТЕВ**

**С. КАРТАЛОВА-МИТЕВА**

**УВАЖАЕМИ ГОСПОДИН ЙОТКОВ,**

Уведомяваме Ви, че **НИКОЛАЙ ИВАНОВ МИТЕВ и СНЕЖАНА ИЦКОВА КАРТАЛОВА-МИТЕВА** имат следното инвестиционно предложение:

**Изграждане на 5 бр. жилищни сгради в ПИ с идентификатор 47295.43.42 в землището на с. Марково, местност "Захаридево", община Родопи**

**Характеристика на инвестиционното предложение:**

1. **Резюме на предложението**

**Ново инвестиционно предложение.**

Изграждане на 5 бр. жилищни сгради в ПИ с идентификатор 47295.43.42 в землището на с. Марково, местност "Захаридево", община Родопи

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

Реализирането на жилищните сгради ще стане след промяна предназначението на земеделския имот, съгласно предвижданията на влязъл в сила ПУП-ПРЗ и изготвени работни проекти при спазване на ограничителната линия на застрояване.

Имот № 47295.43.42, с. Марково е с площ от 3,145 дка и настоящ начин на трайно ползване: „нива“.

1. **Описание на основните процеси**,

(капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

Възложителите възнамеряват да реализират инвестиционното си предложение в ПИ 43.42, в землището на с. Марково, местност "Захаридево", община Родопи. Имотът е с площ 3,145 дка и настоящ начин на трайно ползване „нива“.

Ще се изградят 5 еднофамилни жилищни сгради. Предвижда се строителство да е по традиционен монолитен начин. Конструктивната система ще е скелетно- гредова, като основните носещи елементи са: стоманобетонови плочи, греди, колони и стоманобетонови шайби за поемане на земетръсно въздействие. Всички фасадни и преградни неносещи стени ще се изпълнят с керамични блокове. Изолации и дограма - съобразно актуалните нормативни изисквания. Ще бъде извършено подходящо озеленяване на комплекса с ниска и висока растителност, съгласно проект по част „ландшафтен дизайн и озеленяване“.

Ще бъдат спазвани изискванията на Наредба №2 от 22.03.2004г. за минималните изисквания за здравословни и безопасни условия на труд.

Временните дейности по време на строителството ще бъдат развити изцяло върху имота. Теренът е достатъчен за извършване на предвидените дейности и не се налага да бъдат използвани допълнителни площи, извън наличната площ на ПИ с идентификатор 47295.42.42, с. Марково, община Родопи.

Инвестиционното предложение не е свързано с производствена дейности и няма вероятност изграждането и експлоатацията на обекта да доведе до риск от аварии или бедствия.

Предвид характера и мащаба на инвестиционното предложение не се очаква значим риск от инциденти, аварии и/или бедствия за околната среда и здравето на хората**.**

**3**. **Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение**, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

Инвестиционото предложение няма взаимовръзка и/или кумулиране с други съществуващи и/или одобрени инвестиционни предложения. Последното изменение на кадастралната карта и кадастралните регистри, касаещо имота е от 07.03.2022г.

**4.** **Местоположение:**

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

ПИ 43.42 в землището на с. Марково, местност "Захаридево". За транспортен достъп ще се използува наличен общински път южно от имота. Не се налага нова транспортна връзка.

**5**. **Природни ресурси, предвидени за използване по време на строителството и експлоатацията**:

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или от повърхностни води, и/или подземни води, необходими количества, съществуващи съоръжения или необходимост от изграждане на нови)

Основни суровини и строителни материали, които ще се употребяват при изграждане на обекта са: тухли, инертни материали /пясък, баластра, чакъл, трошен камък/; бетонови и варови разтвори, мазилки и смеси; дървен материал; метални конструкции и арматурно желязо; PVC, PE-HD и PP тръбопроводи; облицовъчни и изолационни материали.

Водоснабдяването за битови нужди на жилищните сгради и поливане на зелените площи ще става чрез сондажни кладенци във всеки от новообразуваните УПИ с дълбочина Н 23-25м. след провеждане на приложимата процедура по Закона за водите в Басейнова Дирекция Пловдив.

Координати на сондажите

42.077864, 24.715850

42.078198, 24.715866

42.078379, 24.715927

42.078584, 24.715987

42.078798, 24.716061

Черпенето на вода от сондажните кладенци ще е в обем до 10 куб.м/ ден.

За питейни нужди ще се ползува минерална вода, доставяна с диспендери.

Електроснабдяването на обекта ще се извърши чрез присъединяване към съществуващата електроразпределителна мрежа.

**6**. **Очаквани общи емисии на вредни вещества във въздуха по замърсители**:

Предлаганото инвестиционно предложение няма да генерира вредни емисии във въздуха, водите и почвата. Климатизацията и отоплението на бъдещите жил. сгради ще става чрез съвременни електрически уреди на термопомпен принцип.

**7.** **Отпадъци, които се очаква да се генерират, и предвиждания за тяхното третиране**:

По време на фазата на строителството основният вид отпадъци, които ще се образуват са строителните. Събирането, съхранението, транспортирането и обезвреждането на отпадъците ще се извършва в съответствие с изискванията на Закона за опазване на околната среда и Закона за управление на отпадъците.

Съгласно чл. 18, ал. 1 от ЗУО третирането и транспортирането на отпадъците от строителните площадки и при разрушаване или реконструкция на сгради и съоръжения се извършват от притежателите на отпадъците, от изпълнителя на строителството или разрушаването или от друго лице въз основа на писмен договор. Чл. 18, ал. 2 от ЗУО изисква кметът на общината да определя маршрута за транспортиране на отпадъците и инсталацията/съоръжението за третирането им. Строителни отпадъци ще се събират на отделена за целта площадка и ще се извозват на депо за строителни отпадъци посочено от Общината.

Сметосъбирането и сметоизвозването на формираните по време на експлоатацията на обекта основно битови отпадъци, ще се извършва от фирмата по сметосъбиране, обслужваща община Родопи.

**8**. **Отпадъчни води**:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

Битово-фекалните води, след локално пречистване ще се отвеждат в оразмерена водоплътна яма с последващо извозване до ПСОВ в региона.

**9**. **Опасни химични вещества, които се очаква да бъдат налични на площадката на предприятието/съоръжението:**

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

Предвид характера на ИП не се очаква наличие на опасни вещества във вид и количество съгласно приложение № 1 към Наредбата за предотвратяване на големи аварии и ограничаване на последствията от тях.

І. Моля да ни информирате за необходимите действия, които трябва да предприемем, по реда на глава шеста ЗООС.

Прилагам:

 1. Документ за собственост на имота.

 2. картен материал, схема, снимков материал, актуална скица на имота и др. в подходящ мащаб.

 3.Становище на „ВиК“ ЕООД Пловдив

4. Електронен носител – 1 бр.

Дата: ………2022г. Уведомител: ……………………